Saminggu sudah Yudi ndak nampak puncak hiduangnyo di Palanta,antah apo nan tajadi bakeh diri si Yudi. Biasonyo asa lah bukak kadai palant...
Carito Minang : Karajo Gaji Gadang
Saminggu sudah Yudi ndak nampak puncak hiduangnyo di Palanta,antah apo nan tajadi bakeh diri si Yudi.
Biasonyo asa lah bukak kadai palanta,inyo nan nomor satu duduak disinan walau hanyo pasan Teh paik sangah jo Rokok Lintang Anam sabatang..
Siang tu,kiro2 pukua 12 tapek lewaik mominik,Trio Bingkaruang Nampak Sadang Baleha2 di Kadai Palanta,tapi indak mode biasonyo doh...!.kalau biasonyo mereka tu yo bantuak palangkin.tapi kini agak beda snek....
Yudi duduak di meja dakek pintu surang sajo sedangkan Bangdho jo Emen duduak di Meja dakek tivi.
Ndak lamo sudah tu,datanglah Pak Jorong Malin.
Sambia mauruik2 jangguiknyo nan alah agak luruih,Pak Jorong Malin manyapo si Yudi nan sadang bamanuang sambia maliek kalua laman Palanta.
Pak Jorong : "Panjang bana manuang ang ma Yud !."
Yudi : "Den bukan Bamanuang Pak,Den sadang Bapikia..!".
Pak Jorong : "Baa pulo nyo ang bapikia,utak ang se ndak ado do".tanyo Pak Jorong sambia galak2 sengeang.
Yudi : "Pikia sajo lah dek Pak Jorong,baa caroe tu..!".jawek Yudi singkek...
Pak Jorong manangadah sudah tu ma angguak2 bantuak ayam kanai sitakuah.
Pak Jorong :" Iyo lo yeh...."
Talingo pak jorong mulai agak mamerah,sambia duduak di meja di subarang Yudi.
"Kamaa sajo ang salamo ma ilang patang ko,langang Palanta indak ado wa ang".Pak jorong Batanyo serius..
Yudi : "Den sadang ma urus Bisnis Pak."
Pak Jorong : "Wuih.....Mantap ang kini mah".kecek Pak Jorong sambia mamelok an duduaknyo.
"Bisnis apo tu Yud", tanyo pak Jorong serius.
Yudi :"Mau tau aja apa mau tau banget pak ?",tanyo yudi baliak.
Pak Jorong : "Bangetlah..."
Yudi : "Bisnis e Biaso nye Pak tapi hasil e luar biaso.sakali karajo bisa mandapek an gaji Ribuan Dollar..."
Pak Jorong : "Serius ang Yud "?,tanyo pak Jorong sumangaik.
Yudi : "Serius lah Pak,maso iyo den ka bagarah lo ka Urang Gaek".
Pak Jorong : "kok yo serius ang,ajak2 gai lah den.kebetulan usao den sadang langang kiniko".
Yudi : "Sabanae ko Pak "?,tanyo yudi baliak.
"kok iyo den masuak an namo Pak di ateh sakali ha....".jawek yudi sambia ma ambiak karate Rokok jo pena dari Dompet e.
Pak Jorong : "iyo Yud,maso den ka bagarah lo dek ang.ang caliak jo lah ke adaan den kini ko ha,lah puntuang Rokok nan den isok kini".
jawek Pak Jorong sambia mangaluaan puntuang Rokok Lintang Anam siso pagi tadi.
Yudi : "Jadi lah Pak......,Den catat namo Pak Jorong dulu.
nyo ado 4 Proyek Pak,nan maa nan ka Pak ambiak ?tanyo Yudi sambia manulih namo pak jorong Malin di karate Rokok.
Pak Jorong : "Apo sajo Proyeknyo Yud"?.
Yudi :"Nan partamo:,mamompa Ban kereta api,gajie 1000 yues dollar ciek ban.
Nan kaduo,Manimbo aia lauik sampai kariang jo sendok Teh,gajie 1000 yues dollar lo sahari.
Nan katigo,man Cat Batu es,gajie 1000 yues dollar juo sa harie.
Nan ka ompek,mandorong kapa malin kundang ka lauik,gajie 5000 yues dollar.
Gaji di bayia kalau karajo lah salasai pak.
Baa...Nan maa nan ka Pak piliah tanyo Yudi.
Gubraaaaak....!!!!,malayang tangkelek pak jorong di pungguang Yudi.
Woiii....Kalera Tagang..!!!,.ang caliak nan ka dipagarahan lu,aden serius ang bao bagarah jo.Hariak Pak jorong sambia ma ambiak tengkeleknyo baliak.
Yudi hanyo galak2 sengeang sambia marosok pungguangnyo nan kanai tangkelek tadi.
Di meja Sabalah Bangdho jo Emen ndak Tahan manahan galak mancaliak Pak Jorong berang ka si Yudi.
Bangdho: "Men,batua juo kecek si said aqil tu yo men.samakin panjang jangguik samakin ele.lah jaleh si Yudi kanai tali tujuah e badangaan lo caritoe..."
😃😃😃😃😃.
Gubraaaaaak.....!!!,malayang tangkelek Pak Jorong sabalah lai ka meja nan baduo tuh....
"Dasar Bingkaruang kalian...!".hariak pak jorong sambia lari karumah manintiang tangkeleknyo nan tingga sabalah...
Si Yudi nan mancaliak Pak Jorong Malin berang ka kawannyo nan baduo tuh tagagau dek galak.....
🎈
🎈. 🎈
🎈 🎈 🎈
🎈 🎈 🎈
🎈 🎈 🎈
Yudi:Balon Tabang 😃😃😃😃😃😃😃
- dapek dari @jiblii
Label:Carito
/fa-clock-o/ Paliang Baru$type=blogging$m=0$cate=0$sn=0$rm=0$c=4$va=0
/fa-comments-o/$type=list-tab$com=0$c=4$src=recent-comments
/fa-folder-open-o/$type=list-tab$date=0$au=0$c=5
- Agustus (5)
- Juli (15)
- Juni (9)
- Mei (1)
- April (16)
- Maret (2)
- Februari (3)
- Januari (12)
- Desember (11)
- Oktober (8)
- September (6)
- Agustus (7)
- Juli (6)
- Juni (2)
- Mei (3)
- April (4)
- Februari (5)
- Januari (3)
- Desember (14)
- November (20)
- Oktober (26)
- Mei (1)
- Desember (3)
- November (1)
- Oktober (11)
- September (18)
/fa-compass/$type=list-tab$date=0$au=0$c=5$src=random-posts
/fa-fire/ Banyak nan Baco$type=one
-
Balerong Grup Jakarta adalah sebuah kelompok seni drama radio pimpinan Angku Yus Datuak Parpatiah. Seni drama yang ditawarkan berbentuk ceri...
-
Nan iko kiriman dari : si bujang tarambau Curhat patah hati liau katonyo Bukiktinggi nagari dingin Jam gadang di ateh bukik Jo adiak ...
-
Bajalan jauah bajalan Rantau urang nan den hadang Mungkin alah takadia badan Bansaiak di awak kayo di urang. Rantau urang nan den h...
-
Asal Kata dan Pengertian Kata Kelarasan Dalam kehidupan sehari-hari sering kali terjadi kerancuan mengenai kata “lareh” dengan kata “lara...
-
Menurut Tambo, Nama Minangkabau merupakan gabungan dua kata, minang dan kabau. Artinya masing masing (Minang = Menang , Kabau=Kerbau)
"Manyurek nan Tasirek, Manyurek Sado nan Dapek".
Catatan pengetahuan tentang Minangkabau. Berisi tentang Adat, Budaya, Falsafah ajarah Kehidupan. Jika Ada Kekeliruan bisa dihubungi melalui halaman Kontak.
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn jav_Latn ban_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ewe_Latn min_Latn min_Latn min_Latn fon_Latn fon_Latn fon_Latn fon_Latn fon_Latn ewe_Latn min_Latn min_Latn fur_Latn eng_Latn nno_Latn min_Latn ltz_Latn ltz_Latn lim_Latn lim_Latn min_Latn swe_Latn swe_Latn fao_Latn ltz_Latn ltz_Latn min_Latn ltz_Latn ltz_Latn lim_Latn lim_Latn swe_Latn swe_Latn fao_Latn ltz_Latn ltz_Latn lim_Latn fao_Latn ltz_Latn ltz_Latn ltz_Latn eng_Latn min_Latn unk min_Latn unk min_Latn unk min_Latn unk ind_Latn unk min_Latn min_Latn ind_Latn